ຄ່າ​ຂອງນ້ຳນົມ - ຄຳ​ພະຍາ
ເນື່ອງໃນວາລະບຸນສະຫຼອງວັນແມ່ ໃນສະຫະລັດ ຄະນະ VOA ຂໍອວຍພອນໃຫ້ບັນດາແມ່ ໃນສາກົນ ລະໂລກ ຈົ່ງມີແຕ່ຄວາມສຸກ ຄວາມຈະເລີນກ້າວໜ້າ ແລະມີສຸຂະພາບເຂັ້ມແຂງຕະຫຼອດໄປ.
ສະບາຍດີທ່ານຜູ້ຟັງທີ່ເຄົາຣົບແລະຍິນດີຕ້ອນຮັບທ່ານຜູ້ຟັງເຂົ້າສູ່ລາຍການສຽງເພງ ຈາກແດນໄກຂອງ VOA ຄ່ຳຄືນນີ້ພິເສດແດ່ ເພາະວ່າເປັນວັນແມ່ ໃນສະຫະລັດ ຊຶ່ງກົງກັບວັນອາທິດ ມື້ນີ້ພໍດີ ເພາະສະນັ້ນ ວັນນະສອນ ຈຶ່ງຂໍນໍາສະເໜີເພງກ່ຽວກັບແມ່ ເພື່ອສັນລະເສີນແລະໃຫ້ກຽດແດ່ບັນດາແມ່ທັງຫຼາຍ ທຸກຜູ້ທຸກໆຄົນໃນສາກົນລະໂລກນີ້ ຊຶ່ງຂໍເລີ້ມຕົ້ນດ້ວຍເພງ  ທີ່ຂັບຮ້ອງໂດຍ ສິນລະປິນສາວນ້ອຍ ຕ້ອງຂໍອະໄພຫຼາຍໆທີ່ບໍ່ໄດ້ຊາບຊື່ຂອງສິນລະປິນທີ່ຮ້ອງເພງນີ້ ຖ້າທ່ານຜູ້ຟັງທ່ານໃດ ຮູ້ວ່າແມ່ນໃຜເປັນຄົນຮ້ອງເພງນີ້ ກໍກະລຸນາຂຽນເຂົ້າມາບອກດ້ວຍ ຂໍເຊີນໄປຟັງພ້ອມໆ ກັນເລີຍ ເພງ  ທີ່ຂັບຮ້ອງໂດຍ  ແລະປະພັນໂດຍນີ້ກໍເປັນອີກເພງນຶ່ງທີ່ມີຄວາມໝາຍດີ ເໝາະສົມກັບເທດສະການວັນແມ່ ວັນນະ ສອນວ່າ ເຖິງເຮົາຈະເວົ້າ ຮ້ອງເພງນັບຮ້ອຍ ນັບພັນ ກໍຈະບໍ່ສາມາດທົດແທນບຸນຄຸນຂອງ ແມ່ໄດ້ຊຶ່ງເພິ່ນໄດ້ອົດທົນອູ້ມລູກຢູ່ໃນທ້ອງເຖິງ 9 ເດືອນຈົນຄອດອອກມາ ທັງຍັງພະຍາ ຍາມລ້ຽງດູ ພວກລູກໆຈົນໃຫ້ເຕີບໃຫຍ່ ເພື່ອໃຫ້ເປັນຄົນທີ່ມີຄວາມຮູ້ ຄວາມສາມາດ ເປັນຄົນດີແລະມີຄຸນຄ່າຂອງຄອບຄົວແລະສັງຄົມ…ວັນນະສອນ ຄິດວ່າສິ່ງທີ່ພວກລູກໆ ສາມາດກະທໍາໄດ້ໃນຕອນນີ້ ກໍຄືການປະພຶດປະຕິບັດ ສິ່ງທີ່ດີງາມ ໃນຕອນທີ່ພວກເພິ່ນ ຍັງມີຊີວິດຢູ່ ເຮັດທຸກສິ່ງຢ່າງເພື່ອທົດແທນບຸນຄຸນແມ່ ໃຫ້ສົມກັບທີ່ເພິ່ນໄດ້ຖະໜອມ ລ້ຽງດູເຮົາມາແລະກໍຢ່າລືມບອກແມ່ວ່າ… ເພງສຸດທ້າຍ - ຂອງ ເປັນເພງນຶ່ງທີ່ວັນນະສອນ ປະທັບໃຈ ເປັນທີ່ສຸດເລີຍ ເພາະເປັນເພງທີ່ໄດ້ບັນລະຍາຍເຖິງຄຸນງາມຄວາມດີຂອງແມ່ທີ່ ມີຕໍ່ລູກໆ ວັນນະສອນ ຂໍສົ່ງເພງນີ້ເປັນກຳລັງໃຈໃຫ້ພວກລູກໆທີ່ຕັ້ງໜ້າຕັ້ງຕາຮຽນ ຫຼືແມ່ນແຕ່ ໄປເຮັດວຽກເຮັດການຢູ່ໃນຕ່າງແດນ ເພາະວ່າເພງນີ້ ຈະໄດ້ຍ້ຳເຕື່ອນໃຫ້ພວກລູກໆໄດ້ ຕະນັກເຖິງຄວາມພາກພຽນພະຍາຍາມ ເອົາໃຈໃສ່ ສົ່ງເສຍພວກລູກໆໃຫ້ໄດ້ຮຽນສູງໆ ເຖີງແມ່ຈະບໍ່ໄດ້ຮຽນສູງ ກໍຕາມ ຂໍຂອບໃຈບົດເພງນີ້… ພົບກັນໃຫມ່ໃນສັບປະດາຫນ້າ